|  |  |
| --- | --- |
| **ΕΛΛΗΝΙ****ΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ,**  **ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ &** Δ/ΘΜΙΑΣ ΕΚΠ/ΣΗΣ ΚΡΗΤΗΣΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝΔ.Ε. Π.Ε. ΗΡΑΚΛΕΙΟΥ **Πανσεληνάς Γιώργος** Σχολικός Σύμβουλος ΠληροφορικήςΤαχ. Δ/νση : Ρολέν 4Ταχ. Κώδικας : 71305 ΗΡΑΚΛΕΙΟΤηλέφωνο : 2810246861, 6945658953e-mail: panselinsch.gr Δικτυακός τόπος: plirancrete.sch.gr | Ηράκλειο, 10/5/2016 Α.Π: 814  Προς:  Δημοτικά, Γυμνάσια, Γενικά και Επαγγελματικά Λύκεια Π.Ε Ηρακλείου  Κοιν. :   1. Περιφερειακή Δ/νση Π/θμιας & Δ/θμιας Εκπαίδευσης Κρήτης 2. Προϊστάμενος Επιστημ.& Παιδαγ. Καθοδήγησης Π/θμιας και Δ/θμιας Εκπ/σης 3. Δ/νση Π/θμιας και Δ/θμιας Εκπ/σης Ηρακλείου και Λασιθίου |

**Θέμα:** Απολογιστικό Δελτίο Τύπου 6ου Μαθητικού Φεστιβάλ Ψηφιακής Δημιουργίας στην Αν. Κρήτη

Το **6ο Μαθητικό Φεστιβάλ Ψηφιακής Δημιουργίας (www.digifest.info**) έλαβε χώρα την **Τετάρτη 6, την Πέμπτη 7, την Παρασκευή 8 και το Σάββατο 9 Απριλίου 2016** ξεπερνώντας κάθε προσδοκία σε συμμετοχές και ανταπόκριση από τον κόσμο.

Σε **Ηράκλειο, Άγιο Νικόλαο, Αγρίνιο, Ιωάννινα, Καβάλα, Καλαμάτα, Κέρκυρα, Κομοτηνή, Λάρισα, Μυτιλήνη, Πάτρα, Πύργο Ηλείας, Τρίκαλα, Φλώρινα και Χανιά,**

**7422 μαθητές** και **888 εκπαιδευτικοί**, σε περισσότερα από **433 σχολεία** εργάστηκαν συλλογικά και παρουσίασαν **593 ψηφιακά** **έργα**.

Στην πόλη του **Ηρακλείου** το Φεστιβάλ πραγματοποιήθηκε την **Πέμπτη 7**, την **Παρασκευή 8** και το **Σάββατο 9** **Απριλίου** 2016 στο κτίριο της **Ανδρόγεω** του Δήμου Ηρακλείου. **621 μαθητές** και **86 εκπαιδευτικοί**, σε περισσότερα από **35 σχολεία** εργάστηκαν συλλογικά και παρουσίασαν περισσότερα από **45 ψηφιακά** **έργα**.

Για πρώτη φορά το Φεστιβάλ πραγματοποιήθηκε στην πόλη του **Αγίου Νικολάου** την **Τετάρτη 6** **Απριλίου** 2016 στηναίθουσα πολλαπλών χρήσεων του **Τμήματος Διοίκησης Επιχειρήσεων ΤΕΙ Κρήτης με έδρα τον Άγιο Νικόλαο (Λακώνια)**. **328 μαθητές** και **17 εκπαιδευτικοί**, σε περισσότερα από **10 σχολεία** εργάστηκαν συλλογικά και παρουσίασαν περισσότερα από **19 ψηφιακά** **έργα**.

Οι μαθητές αξιοποίησαν εργαλεία, δεξιότητες και γνώσεις της Πληροφορικής και των νέων τεχνολογιών, με σκοπό

* να εκφραστούν ψηφιακά και
* να επιλύσουν προβλήματα αναζητώντας και εφευρίσκοντας λύσεις

Ενδεικτικά:

* κατασκεύασαν και προγραμμάτισαν αυτοματισμούς και ρομπότ με χρήση μικροελεγκτών και υπολογιστών τσέπης
* δημιούργησαν λογισμικό και ηλεκτρονικά παιχνίδια για υπολογιστές, κινητά και ταμπλέτες
* εκφράστηκαν για θέματα που τους απασχολούν (σχολικός εκφοβισμός, περιβάλλον, σχολική και κοινωνική ζωή, Ευρώπη, Λογοτεχνία κ.α.)
  + δημιούργησαν ντοκιμαντέρ ή παραμύθια χρησιμοποιώντας animation, βίντεο, κόμικ και ιστοσελίδες
  + έπαιξαν θέατρο με θέμα την Πληροφορική και την Τεχνολογία της.

Περιγραφές όλων των έργων που παρουσιάστηκαν είναι αναρτημένες στο

<http://digifest-ira.blogspot.gr/>.

Πραγματοποιήθηκαν επίσης:

* **Ζωντανή και εξ αποστάσεως σύνδεση** και με τις **15 πόλεις** καθώς και με το **ΥΠ.Π.Ε.Θ.** Στην τηλεδιάσκεψη είχαμε την ευκαιρία **να συνομιλήσουμε με τον Υπουργό Παιδείας, Έρευνας και Θρησκευμάτων κ. Νίκο Φίλη,** ο οποίος εξέφρασε τη στήριξή του στον θεσμό ([Δελτίο Τύπου](https://www.minedu.gov.gr/eidiseis/19367-08-04-16-xairetismos-tou-nikou-fili-sto-6o-mathitiko-festival-psifiakis-dimiourgias) Υπουργού).
* **Ομιλίες, Εργαστήρια και Διαδραστικές δραστηριότητες** όπως:

**Ηράκλειο**

**Τμήμα Επιστήμης Υπολογιστών – Πανεπιστήμιο Κρήτης**

* Πέμπτη 7 Απριλίου: Ομιλία «Δίκτυα παντού!» και Demo: «Ελάτε να πειραματιστούμε με τα δίκτυα» από τη Δρ. Μαρία Παπαδοπούλη και τους φοιτητές της.
* Παρασκευή 8 Απριλίου: Ομιλία «Αναλύοντας έναν ωκεανό από δεδομένα» και Demo: «Ο υπολογιστής κάνει διάγνωση» από τον Δρ. Ιωάννη Τσαμαρδίνο και τους φοιτητές του.
* Σάββατο 9 Απριλίου: Ομιλία «Υπολογιστική Όραση: Κάνοντας τους υπολογιστές να βλέπουν» και Demo: «Ο υπολογιστής παρακολουθεί και αναγνωρίζει τις ανθρώπινες κινήσεις» από τον Δρ. Αντώνη Αργυρό και τους φοιτητές του.

**Ίδρυμα Τεχνολογίας και Έρευνας – Ινστιτούτο Πληροφορικής**

Σάββατο 9 Απριλίου: Εργαστήριο για όλους με τίτλο: "1 + 1 = μπλε // Γυμναστική της Δημιουργικής Σκέψης" από τον Δρ. Δημήτρη Γραμμένο, Ερευνητή του ΙΠ-ΙΤΕ

**Εργαστήριο Πολυμέσων, Δικτύων κι Επικοινωνιών του ΤΕΙ Κρήτης**

Πέμπτη 7 και Παρασκευή 8 Απριλίου: Ομιλία και Έκθεση «Σύγχρονες Τεχνολογίες Διαδικτύου» από τον Δρ. Σπύρο Παναγιωτάκη και τους φοιτητές του.

**Τμήμα Μηχανικών Μουσικής Τεχνολογίας & Ακουστικής- ΤΕΙ Κρήτης**

Παρασκευή 8 και Σάββατο 9 Απριλίου: Ομιλία και Έκθεση «Διαδραστικά περιβάλλοντα μουσικής, ήχου και κίνησης» από τη Δρ. Κατερίνα Τζεδάκη και τους φοιτητές της.

**CommonsLab**

* Ομιλία "Φτιάξτε σχεδόν τα πάντα με ανοικτές τεχνολογίες",
* Έκθεση Μικροελεγκτών, Υπολογιστών τσέπης, 3Δ εκτυπωτή, 3Δ σκάνερ και CNC,
* Εργαστήριο για μαθητές «Εισαγωγή στην 3Δ εκτύπωση»

**Γιώργος Μπουκέας, Βασίλης Βασιλάκης - Εκπαιδευτικοί Πληροφορικής**  
Πέμπτη 7 Απριλίου: Εργαστήρια «Σχεδιασμός γραφικών στο Inkscape» και «Δραστηριότητες Πληροφορικής για Διασκέδαση»

**Πολιτιστική Εταιρία Κρήτης:** Μαθητικές ταινίες από το Φεστιβάλ Ολυμπίας και την Camera Zizanio

**Άγιο Νικόλαος**

**Τμήμα Διοίκησης Επιχειρήσεων Αγίου Νικολάου του ΤΕΙ Κρήτης**

* Ομιλία «Εφαρμογές Τεχνητής Νοημοσύνης» από τον Καθηγητή και Προϊστάμενο του τμήματος Δρ. Στυλιανό Παπαδάκη
* Ομιλία «Δημιουργία εικονικών χαρακτήρων με φυσική κίνηση από ανάλυση πολυμεσικών δεδομένων» από τον Αναπληρωτή Καθηγητή του τμήματος Δρ. Κωνσταντίνο Παναγιωτάκη

**CommonsLab**

* Ομιλία "Φτιάξτε σχεδόν τα πάντα με ανοικτές τεχνολογίες",
* Έκθεση Μικροελεγκτών, Υπολογιστών τσέπης, 3Δ εκτυπωτή, 3Δ σκάνερ και CNC,
* Εργαστήριο για μαθητές «Εισαγωγή στην 3Δ εκτύπωση»

**Γιώργος Μπουκέας, Βασίλης Βασιλάκης - Εκπαιδευτικοί Πληροφορικής**  
Εργαστήρια

* Σχεδιασμός γραφικών στο Inkscape
* Δραστηριότητες Πληροφορικής για Διασκέδαση
* Μια γεύση από Python

Όσοι δεν κατόρθωσαν να παρακολουθήσουν όλες τις εκδηλώσεις του Φεστιβάλ στο Ηράκλειο ή θέλουν να τις ξαναδούν, το Φεστιβάλ στο Ηράκλειο μεταδόθηκε ζωντανά μέσω Διαδικτύου και τα βίντεο είναι διαθέσιμα στη διεύθυνση www.digifest.info.

Πολλά **συγχαρητήρια** αξίζουν στους/στις/στα:

* **Μαθητές/Μαθήτριες** που δημιούργησαν τα έργα
* **Υπεύθυνους/-ες εκπαιδευτικούς** που υποστήριξαν με τον καλύτερο τρόπο τα παιδιά
* **Διευθυντές/-τριες των σχολείων** που υποστήριξαν έμπρακτα τη συμμετοχή του σχολείου τους στο φεστιβάλ και το άνοιγμα του σχολείου τους στην κοινωνία
* **Στελέχη της Εκπαίδευσης, της Περιφέρειας, του Δήμου Ηρακλείου, του Δήμου Αγίου Νικολάου, των Ακαδημαϊκών Ιδρυμάτων του νησιού, Εκπαιδευτικούς, Γονείς** και γενικότερα **στους Επισκέπτες** που τίμησαν το Φεστιβάλ με την παρουσία τους, συμμετείχαν σε αυτή τη γιορτή και χειροκρότησαν τα παιδιά

**Ιδιαίτερες Ευχαριστίες** για την **καθοριστική** τους **συμβολή**:

* Στην πρώην Αντιδήμαρχο Παιδείας – Δια Βίου Μάθησης- Καινοτομίας και νυν Αντιδήμαρχο Κοινωνικής Πολιτικής του Δήμου Ηρακλείου κ. Καναβάκη
* Στον Αντιδήμαρχο Παιδείας – Δια Βίου Μάθησης- Καινοτομίας του Δήμου Ηρακλείου κ. Βλαχάκη
* Στον Αντιδήμαρχο Παιδείας του Δήμου Αγίου Νικολάου κ. Κοκκίνη
* Στο Κέντρο Ευρωπαϊκής Πληροφόρησης Περιφέρειας Κρήτης (Europe Direct) και την υπεύθυνή του κ. Μαδούλκα
* Στον Προϊστάμενο του Τμήματος Διοίκησης Επιχειρήσεων Αγίου Νικολάου του ΤΕΙ Κρήτης κ. Παπαδάκη
* Στο Σύλλογο Καθηγητών Πληροφορικής Αν. Κρήτης
* Τα Κέντρα Πληροφορικής και Νέων Τεχνολογιών (ΚΕ.ΠΛΗ.ΝΕ.Τ) Ηρακλείου και Λασιθίου
* Στην Πανελλήνια Ένωση Καθηγητών Πληροφορικής (ΠΕΚΑΠ)
* Στην Ένωση Πληροφορικών Ελλάδος (Ε.Π.Ε)
* Στην Ελληνική Εταιρία Επιστημόνων και Επαγγελματιών Πληροφορικής Επικοινωνιών (Ε.Π.Υ)
* Στην Ελληνική Επιστημονική Ένωση Τεχνολογιών Πληροφορίας & Επικοινωνιών στην Εκπαίδευση (Ε.Τ.Π.Ε).

**Θερμές** **Ευχαριστίες** για τη συμβολή τους στην πραγματοποίηση του Φεστιβάλ:

* Στον Περιφερειακό Δ/ντή Π/θμιας και Δ/θμιας Εκπαίδευσης Κρήτης κ. Γεώργιο Τερζάκη
* Στον Πρόεδρο του Τμήματος Επιστήμης Υπολογιστών Δρ. Πάνο Τσακαλίδη και στους Καθηγητές Δρ. Αντώνιο Αργυρό, Δρ. Μαρία Παπαδοπούλη και Δρ. Ιωάννη Τσαμαρδίνο
* Στο ΤΕΙ Κρήτης και ιδιαίτερα στους Καθηγητές Δρ. Στυλιανό Παπαδάκη, Δρ. Σπύρο Παναγιωτάκη, Δρ. Κωνσταντίνο Παναγιωτάκη και στη διδάσκουσα Δρ. Κατερίνα Τζεδάκη
* Στον Ερευνητή του Ινστιτούτου Πληροφορικής του ΙΤΕ Δρ. Δημήτριο Γραμμένο
* Στα μέλη του CommonsLab Δημήτρη Κουκουλάκη, Jan Kruse και Μανώλη Μπριτζολάκη
* Στους Γιώργο Μπουκέα και Βασίλη Βασιλάκη που ήρθαν από ένα άλλο όμορφο νησί να μας μεταδώσουν το μεράκι τους
* Στον εκπρόσωπο στην Κρήτη του Φεστιβάλ Ολυμπίας και της Camera Zizanio κ. Ματθαίο Φραντζεσκάκη
* Στα στελέχη και στους συνεργάτες του Κέντρου Ανοικτού Λογισμικού Ηρακλείου.

Ραντεβού το 2017!

Η **Οργανωτική Επιτροπή** του Φεστιβάλ στο Ηράκλειο

Πανσεληνάς Γεώργιος, Σχολικός Σύμβουλος Πληροφορικής Αν. Κρήτης

Αγγελιδάκης Νικόλαος, Εκπαιδευτικός Πληροφορικής 5ου Γυμνασίου Ηρακλείου

Βασιλάκης Σπύρος, Εκπαιδευτικός Πληροφορικής Π.Ε. Λασιθίου

Δεσποτόπουλος Γεώργιος, Εκπαιδευτικός Δ/νσης Δευτεροβάθμιας Ηρακλείου

Μακρή Άννα, Εκπαιδευτικός Πληροφορικής ΓΕΛ Πόμπιας

Ορφανάκης Βασίλειος, Υπεύθυνος ΚΕ.ΠΛΗ.ΝΕ.Τ Π.Ε. Λασιθίου

Παντερής Κωνσταντίνος, Τομεάρχης Πληροφορικής 2ου ΕΚ Ηρακλείου

Παπαδάκης Κωνσταντίνος Εκπαιδευτικός Πληροφορικής ΕΠΑΛ Αγ. Νικολάου

Παπαδάκης Σταύρος, Εκπαιδευτικός Πληροφορικής ΓΕΛ Ασημίου

Παπαδοκωστάκη Κοραλία, Εκπαιδευτικός Πληροφορικής Π.Ε. Λασιθίου

Πουλάκης Μάνος, Εκπαιδευτικός Πληροφορικής Π.Ε Λασιθίου

Σμαρδάς Αντώνιος, Τεχνικός Υπεύθυνος ΚΕ.ΠΛΗ.ΝΕ.Τ Π.Ε. Ηρακλείου

Σπυριδάκης Κων/νος, Τεχνικός Υπεύθυνος ΚΕ.ΠΛΗ.ΝΕ.Τ Π.Ε. Ηρακλείου

Τζομπανάκης Εμμανουήλ, Εκπαιδευτικός Πληροφορικής Γυμνασίου Καστελλίου

Φαρσάρης Ιωάννης, Εκπαιδευτικός Πληροφορικής 4ου Εσπερινού ΕΠΑΛ Ηρακλείου

Φαρσάρης Μιχαήλ, Τεχνικός Υπεύθυνος ΚΕ.ΠΛΗ.ΝΕ.Τ Π.Ε. Λασιθίου







